**ДО**

**ДИРЕКТОРА НА РИОСВ**

**ПЛОВДИВ**

**УВЕДОМЛЕНИЕ**

за инвестиционно предложение

От В.Джурков

**УВАЖАЕМИ ГОСПОДИН ДИРЕКТОР,**

Уведомяваме Ви, че В. Джурков, има следното инвестиционно предложение: „**Изграждане на болница**“ в поземлени имоти с идентификатори 06447.15.71, 06447.15.102, 06447.15.103, 06447.15.104 по КК и КР на с. Брестник, местност „Прав камък“, общ. Родопи, обл. Пловдив

Характеристика на инвестиционното предложение:

1. **Резюме на предложението:**

Инвестиционното предложение предвижда изграждане на болница в поземлени имоти с идентификатори 06447.15.71, 06447.15.102, по КК и КР на с. Брестник, местност „Прав камък“, общ. Родопи, обл. Пловдив и транспортен достъп в поземлени имоти 06447.15.103, 06447.15.104.

Предвижда се сградата да е на две нива с обща височина до 10 м. кота корниз. Към обекта е предвиден паркинг за обслужване на пациентите, до който се достига чрез съществуващите пътища, граничещи с имота.

Към обекта се предвижда изграждане на трасе за външно водоснабдяване, канализация, елетроснабдяване.

Водоснабдяването на обекта ще се осъществява от новопроектиран външен водопровод РЕ-HDф90, който ще се захранва от съществуващ уличен водопровод РЕ-HDф90. Новопроектираният външен водопровод ще е от тръби полиетилен висока плътност PE-HDф90 и ще е с приблизителна дължина 800 м. Предвиден е надземен пожарен хидрант ПХф80, пред имота. Веднага след влизане в парцела ще се изгради водомерна шахта, с монтиран в нея водомерен възел за отчитане на консумираните водни количества. Водомерът ще е комбиниран за отчитане на питейно-битови и противопожарни водни количества.

Битово – фекалните отпадни водни количества ще се заустват в съществуващата канализационна мрежа на БФ 600, собственост на Община Родопи, отвеждаща отпадните води на гр. Куклен и село Брестник в канализацията на гр. Пловдив.

Електроснабдяването на обекта към ел.мрежата ще се осъществи чрез нова КЛ 20kV по трасе от ВЕЛ 20kV „Брани поле“ до нов БКТП в имота, както и прокарване на кабели 1 kV и кабели 20kV.

В МБАЛ са предвидени следните отделения, сектори и помещения:

- регистратура, лекарски кабинети, аптека, санитарни възли, клинична лаборатория, микробиология, кръвна банка, рентгеново отделение, физиотерапевтична зала, болнична аптека, стерилизационна, кухня, административно-стопански блок, складове, вътрешно отделение за 50 легла, манипулационни, стаи за персонала, офиси и.т.н.

За нуждите на вертикалната комуникация освен стълбища са предвидени 2 бр. товарни асансьори за пациенти и болнични носилки, кухненски асансьор и служебни асансьори.

В болницата ще се обслужват пациенти с различни възможности за придвижване, включително и такива с инвалидни колички, за които е осигурена достъпна среда във всички структурни звена, при спазване изискванията на Наредбата за достъпна среда по отношение оразмеряването на стълбищни клетки, асансьори, коридори, врати на помещенията и др.

За автомобилното обслужване са осигурени паркоместа на територията на лечебното заведение в съответствие с изискванията на Наредба № 2/29.06.2004г. за планиране и проектиране на комуникационно- транспортни системи.

Сигурността на обекта се обезпечава със СОТ. На контактните пунктове и зони са монтирани камери за наблюдение.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

**2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:**

Инвестиционното предложение предвижда изграждане на болница в поземлени имоти с идентификатори 06447.15.71, 06447.15.102, по КК и КР на с. Брестник, местност „Прав камък“, общ. Родопи, обл. Пловдив и транспортен достъп в поземлени имоти 06447.15.103, 06447.15.104.

Предвижда се сградата да е на две нива с обща височина до 10 м. кота корниз. Към обекта е предвиден паркинг за обслужване на пациентите, до който се достига чрез съществуващите пътища, граничещи с имота.

В МБАЛ са предвидени следните отделения, сектори и помещения:

- регистратура, лекарски кабинети, аптека, санитарни възли, клинична лаборатория, микробиология, кръвна банка, рентгеново отделение, физиотерапевтична зала, болнична аптека, стерилизационна, кухня, административно-стопански блок, складове, вътрешно отделение за 50 легла, манипулационни, стаи за персонала, офиси и.т.н.

За нуждите на вертикалната комуникация освен стълбища са предвидени 2 бр. товарни асансьори за пациенти и болнични носилки, кухненски асансьор и служебни асансьори.

За да функционира самостоятелно многопрофилната болница, следва да се обезпечи с основен и евакуационен стълбищен подход както и с пътнически и болничен асансьор.

За лечебното заведение, което ще предоставя както болнична така и извънболнична помощ ще е осигурен самостоятелен външен автомобилен и пешеходен достъп, обслужващ и инвалиди, съгласно изискванията на Наредба №2/29.06.2004г. на МРРБ (ДВ бр.86/01.10.2004 г. и бр. 93/19.10.2007г.) за планиране и проектиране на комуникационно- транспортни системи в урбанизирани територии, като следва да се предвидят и определения брой паркоместа на терена на лечебното заведение. Стопанският достъп на първи етаж ще е от отделен вход.

Пациентите ще бъдат настанявани в стаи с по едно, две и три легла, част от които ще са с общи хигиенни възли, по отделно за мъже и жени и оразмерени съобразно действащите нормативи. Ще се разработят и стаи, със самостоятелни санитарни възли, обслужващи по 2 стаи едновременно.

На територията на лечебното заведение ще се организира вътреболнична аптека в сутерена.

На територията на лечебното заведение ще се разработи спешен център.

Инженерното обслужване на обекта да бъде напълно автономно по отношение на електро, водо и топлопотреблението.

Осветлението ще се осъществява по естествен начин от прозорците и по изкуствен начин от луминесцентни лампи.

Новопроектираната болница да бъде захранено с топла и студена вода от ВиК мрежата.

Ще се организира склад, извън основната постройка, за временно съхранение на бутилки за медицински газове – кислород и сгъстен въздух.

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране.

Не се налага ползването на допълнителни площи за временни дейности по време на строителството, освен площта на имотите, в които ще се реализира ИП.

Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строително-ремонтни дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н.

Реализирането на обекта ще стане съгласно утвърдения ПУП и работните проекти при спазване на ограничителната линия на застрояване.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:**

Инвестиционното предложение няма връзка с други съществуващи или одобрени с устройствен план дейности.

За реализация на инвестиционното предложение е необходимо издаване на становище от РИОСВ-Пловдив и издаване на разрешение за строеж от главния архитект на община Родопи.

**4. Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Инвестиционното предложение предвижда изграждане на болница в поземлени имоти с идентификатори 06447.15.71, 06447.15.102, по КК и КР на с. Брестник, местност „Прав камък“, общ. Родопи, обл. Пловдив и транспортен достъп в поземлени имоти 06447.15.103, 06447.15.104.

Имотите са собднвеност на възложителя на ИП.

Имотът, в който ще се реализира ИП, не се намира в близост и не засяга елементи на Националната екологична мрежа (НЕМ), обекти, подлежащи на здравна защита и територии за опазване на обектите на културното наследство. Имотът не попада в границите на защитени територии, съгласно Закона за защитените територии и в защитени зони, съгласно Закона за биологичното разнообразие.

Предвид географското разположение на имота и характера на инвестиционното предложение, не се очакват трансгранични въздействия при изграждането и експлоатацията на обекта.

**5. Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

Природните ресурси, които ще се ползват при изграждането и функционирането на обекта са пясък, чакъл, цимент, стомана и други строителни материали, вода и електроенергия за строителството и за питейно битови нужди, горива за строителната техника.

Водоснабдяването на обекта ще се осъществява от ВиК мрежата на населеното място чрез изграждане на новопроектиран външен водопровод РЕ-HDф90, който ще се захранва от съществуващ уличен водопровод РЕ-HDф90.

Не се предвижда водовземане или ползване на повърхностни води и/или подземни води.

**6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**

Очакваните вещества, които ще бъдат емитирани от дейността са прахови частици по време на строителството, отпадни битови води по време на строителството и по време на експлоатацията.

Не се очаква наличие на приоритетни и/или опасни, при които се осъществява и при правилно изпълнение на строителните дейности не е възможен контакт с подземни води.

Предвид характера на инвестиционното предложение, осъществяването му няма да повлияе върху качеството и регенеративната способност на природните ресурси. Компонентите на околната среда в района няма да бъдат подложени на негативни въздействия, предизвикващи наднорменото им замърсяване.

**7. Очаквани общи емисии на вредни вещества във въздуха по замърсители:**

Предвид характера на инвестиционното предложение, при осъществяване на дейността не се очакват емисии от вредни вещества във въздуха.

**8. Отпадъци, които се очаква да се генерират, и предвиждания за тяхното третиране:**

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозят на депо за строителни отпадъци посочено от Община Родопи.

Незначително ще бъде количеството на отпадъците, образувани от изпълнителите на строителните работи. Те са с Код 20 03 01: смесени битови отпадъци. Те ще се събират в контейнери и извозват от фирмата обслужваща района и извършваща тази дейност.

При експлоатацията на обекта се очаква образуването на следните видове отпадъци не притежаващи опасни свойства съгласно Наредба № 3 от 01.04.2004 г.:

* Код 20 03 01: Смесени битови отпадъци;
* Код 15 01: Опаковки ( включително разделно събирани отпадъчни опаковки от бита);
* Код 20 02: Отпадъци от паркове и градини;
* Код 20 03: Други битови отпадъци.

Отпадъци, притежаващи опасни свойства:

* Код 20 01 21\*: флуоресцентни тръби и други отпадъци, съдържащи живак (отпадък, притежаващ опасни свойства);
* Код 20 01 36: излязло от употреба електрическо и електронно оборудване, различно от упоменатото в 20 01 21 и 20 01 23 и 20 01 35;

В болницата ще се организира разделно събиране на отпадъци: битови, болнични, опасни и хирургични в специално обособено помещение.

Хирургичните отпадъци ще се събират в хладилници и ще се изнасят на специална площадка извън болницата. Опасните хирургични отпадъци, които представляват биологични материали от операционната дейност и частици от биологичен материал, отпадащ след миенето и продухването на катетрите, както и замърсени с кръв и секрети превързочни материали, ще се изгарят в инсенератор на друго болнично заведение по сключен договор.

Труповете на болни, починали в болницата ще се диагностицират в паталогоанатомичното отделение, развито на територията на друго лечебно заведение по сключен договор.

Всички дейности с отпадъци, класифицирани като опасни ще се извършват от лица, притежаващи разрешение по чл. 37 от ЗУО.

Преди въвеждане на обекта в експлоатация ще се извърши регистрация на формираните отпадъци, съгласно ЗУО.

**9. Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

Битово – фекалните отпадни водни количества ще се заустват в съществуващата канализационна мрежа на БФ 600, собственост на Община Родопи.

**10. Опасни химични вещества, които се очаква да бъдат налични на площадката на предприятието/съоръжението:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

При спазване на екологичното законодателство при реализация на инвестиционно предложение не се очаква генериране на опасни химични вещества. Характерът на инвестицинното предложение не предвижда производствени или други дейности, в резултат на които да се генерират опасни химични вещества.

*І. Моля да ни информирате за необходимите действия, които трябва да предприемем, по реда на глава шеста ЗООС. Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.*

*ІІ. Друга информация (не е задължително за попълване)*

*Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):*

Прилагам:

1. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение -  *нотариален акт.*

2. Други документи по преценка на уведомителя:

- Скици на поземлени имоти с идентификатори 06447.15.71, 06447.15.102, 06447.15.103, 06447.15.104 по КК и КР на с. Брестник.

3. Електронен носител – 1 бр.

Дата: ……………… Уведомител: …………………..

(подпис)